Ego G., comes Nivernensis, notum facimus universis tam presentibus quam futuris quod nos, pro remedio anime nostre et Mathildis comitisse uxoris nostre necnon et antecessorum nostrorum, dedimus in perpetuum et concessimus Deo et ecclesie Beati Mauri de Dieto et monachis ibidem Deo servientibus nundinas unius diei, videlicet ad crastinum Pasche annuatim, a dictis monachis libere, quiete et pacifice possidendas; pro recognitione autem dictarum nundinarum unius diei, dicti monachi tenentur nobis et successoribus nostris comitibus Nivernensibus reddere et solvere die dictarum nundinarum annuatim obolum unum puri auri. In cujus rei testimonium presentes litteras sigilli nostri munimine fecimus roborari. Actum anno Domini 1231, primo die festi beati Georgii.